সাজটাই বদলে ফেলেছেন কনক। ‘বধূবরণ’ শেষ হতেই নিজের লুকটাই বদলে ফেলেছেন তিনি। ভ্যালেন্টাইনস ডে-তে রিল লাইফের কনক ওরফে বউরানি এসেছিলেন এবেলা ওয়েবসাইটের দফতরে। কনক-কে দেখে সকলেই অবাক। ‘বধূবরণ’-এর বউরানি-তো শাড়ি, ঘোমটা, এক গা সোনার গয়না ছেড়ে একেবারে জিনস আর টপে! 

‘বধূবরণ’ সিরিয়ালের একটি দৃশ্য 
আরও পড়ুন... 
বাংলা টেলি তারকাদের কার রোজগার কেমন? রিয়্যালিটি শো থেকে কত আয়? 
শোনা যায় অনেকের সঙ্গেই প্রেম করেছেন কিন্তু এখনও কেন ‘সিঙ্গল’ জিতু?
আলাপচারিতায় কনক জানালেন, আসলে সাড়ে তিন বছর পরে এখন তিনি পুরো সময়টাই রিয়্যাল লাইফের প্রমিতা চক্রবর্তী হিসাবেই কাটাচ্ছেন। কারণ, ‘বধূবরণ’-এর জন্য তো সাড়ে তিন বছর ধরে তিনি নাকি ভুলতেই বসেছিলেন যে, তাঁর আসল নাম প্রমিতা।  

‘বধূবরণ’-এর বউরানি ওরফে প্রমিতা চক্রবর্তী। ছবি: সঞ্জয় পাত্র
দীর্ঘ কাজের ব্যস্ততা, অমানুষিক পরিশ্রম থেকে এখন দিন কয়েকের ছুটি। খুব শিগগিরি ফের ফ্লোরে ফিরবেন। কিন্তু, তার আগে শ্বাস ভরে বেঁচে নেওয়া প্রমিতা হিসাবে। তবে, এখনও রাস্তাঘাট বা শপিং মলে কেউ তাঁকে কনক বলে ডাকলে প্রচণ্ডই খুশি হন। তাঁর মতে, ‘বধূবরণ’ শেষ হওয়ায় কনক বা বউরানি নামটা তো সারাক্ষণ কানের কাছে বাজছে না, তাই বাংলা টিভি প্রেমীদের আদুরে কণ্ঠের ডাকে প্রচণ্ডই খুশি হচ্ছেন তিনি।  
‘বধূবরণ’-এর বউরানি মানেই শান্ত, চুপচাপ। শরীরে দুরন্তপনার বিন্দুমাত্র লক্ষণ নেই। কিন্তু, রিয়্যাল লাইফের প্রমিতা সম্পূর্ণ বিপরীত। এবেলা.ইন-কে দেওয়া ভিডিও সাক্ষাৎকারে তারই খানিকটা নমুনা পাওয়া গেল। 
কনক-এর ভিডিও সাক্ষাৎকার দেখতে ক্লিক করুন.... 

ভিডিও: সঞ্জয় পাত্র